કોર્પોરેટની દુનિયા અને પોતાના વ્યવસાય સાથે સંબંધ તોડીને સ્ટાર્ટઅપ સાથે સંબંધ જોડવા અંગે શ્રીનિવાસ કહે છે કે "મારા પરિવારના લોહીમાં ઉદ્યોગસાહસિકતા છે. હું મારા નાના ડૉ. સી એલ રાયુડૂથી પ્રભાવિત છું. તેઓ ડાબેરી નેતા હતા. અવિભાજ્ય આંધ્રપ્રદેશની વાણિજ્યિક રાજધાની વિજયવાડા અને તેની બાજુમાં ગન્નવરમના વિકાસમાં રાયુડૂએ ઘણી મહત્ત્વપૂર્ણ ભૂમિકા ભજવી છે. તેમણે ઘણી શાળાઓ શરૂ કરી હતી. તેમણે નિઃસ્વાર્થ ભાવથી સેવા કરી હતી. તેમણે સમાજમાં હકારાત્મક પરિવર્તન લાવવાનો પ્રયાસ કર્યો હતો. હું પણ તેમની જેમ સમાજને કશું સારું આપવા ઇચ્છું છું. સમાજ અને દુનિયાના મારા સારાં કાર્યોથી પ્રભાવિત કરવા ઇચ્છું છું."